OpenLLM-France/wikimedia huggingface dataset:
# Aleksandra Zabelina

Aleksandra Zabelina (rus: Александра Ивановна Забелина) (Moscou, 11 de març de 1937 - 27 de març de 2022) fou una tiradora d'esgrima russa, especialista en floret, que va competir sota bandera de la Unió Soviètica entre les dècades de 1950 i 1970.
Durant la seva carrera esportiva va prendre part en tres edicions dels Jocs Olímpics d'Estiu, el 1960, 1968 i 1972. En totes elles va guanyar la medalla d'or en la prova del floret per equips del programa d'esgrima. No va disputar els Jocs de 1964 perquè esperava un fill.
En el seu palmarès també destaquen quinze medalles al Campionat del món d'esgrima, nou d'or i sis de plata, entre les edicions de 1956 i 1971. Guanyà el campionat soviètic de floret individual el 1957, 1958, 1959, 1962, 1968 i 1972.
Inicialment havia practicat gimnàstica, però una lesió l'obligà a renunciar-hi. Una vegada retirada exercí d'entrenadora d'esgrima. Entre els seus alumnes hi havia la campiona olímpica Maria Mazina.

## Referències

* 1 2 «Olympedia – Aleksandra Zabelina». [Consulta: 8 agost 2023].
* 1 2 «Alexandra Zabelina. For Fencing Future», 05-01-2008. Arxivat de l'original el 2008-01-05. [Consulta: 8 agost 2023].
* 1 2 «ЗАБЕЛИНА Александра Ивановна | Российские спортсмены | Спортивная Россия» (en rus). [Consulta: 8 agost 2023].
# Hystrix cristata

Hystrix cristata és un gènere de rosegadors amb una capa protectora de punxes punxegudes. Viuen tant al Vell Món. Després del capibara i el castor, els porcs espins són els tercers rosegadors més grossos de tots.
# North Newton

North Newton és una població dels Estats Units a l'estat de Kansas. Segons el cens del 2000 tenia 1.522 habitants.

## Demografia

Segons el cens del 2000, North Newton tenia 1.522 habitants, 604 habitatges, i 335 famílies. La densitat de població era de 683,3 habitants/km².
Dels 604 habitatges en un 14,7% hi vivien nens de menys de 18 anys, en un 53,6% hi vivien parelles casades, en un 1,3% dones solteres, i en un 44,4% no eren unitats familiars. En el 42,2% dels habitatges hi vivien persones soles el 31,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,89 i el nombre mitjà de persones que vivien en cada família era de 2,55.
Per edats la població es repartia de la següent manera: un 10,8% tenia menys de 18 anys, un 23,3% entre 18 i 24, un 12,4% entre 25 i 44, un 18,1% de 45 a 60 i un 35,3% 65 anys o més.
L'edat mediana era de 49 anys. Per cada 100 dones de 18 o més anys hi havia 76,5 homes.
La renda mediana per habitatge era de 36.974 $ i la renda mediana per família de 52.500 $. Els homes tenien una renda mediana de 40.769 $ mentre que les dones 23.056 $. La renda per capita de la població era de 18.869 $. Entorn del 3,6% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Newton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- North Newton». American Fact Finder. Oficina del Cens dels Estats Units, 12-01-2010.
# Escuelas Linux

Escuelas Linux és una distribució de GNU/Linux dirigida a ambients escolars, pensada per a l'educació bàsica pot ser emprada des de llars d'infants a ambients preuniversitaris. Deriva de Bodhi Linux que al seu torn deriva d'Ubuntu, empra Moksha com a interfície gràfica, disposa de versions en castellà i anglès.
Entre les característiques més destacades cal mencionar que: disposa d'un compte d'usuari completament configurat des de la instal·lació; els comptes d'usuari poden ser portats al seu estat original pel professor o administrador; els programes estan altament configurats des de la instal·lació (tot inclòs); disposa de l'aplicació Ncopy, pensada per a compartir en xarxa qualsevol document de manera senzilla o la gestió i monitoratge d'aules d'ordinadors, on s'ha emprat programari divers com Epoptes i posteriorment Veyon.
La distribució es promogué amb fons públics de la Secretaría de Educación de Zacatecas (Seduzac) de Mèxic com a part de l'Agenda Digital del govern d'aquest estat. El 15 de setembre de 2013 es va aprovar a Zacatecas una llei per a fomentar la creació, desenvolupament, utilització i difusió del programari lliure i de codi obert. Després de 8 anys d'existència del projecte, el setembre del 2014, Escuelas Linux es podia descarregar des del portal de SourceForge. El 2015 fou nominat al premi anual que atorga la UNESCO per a l'ús de TIC a l'educació.

## Referències

* ↑ Nestor, Marius. «Educational Distro Escuelas Linux 6.13 Introduces OBS Studio and Kolibri». 9to5linux, 17-04-2021. [Consulta: 18 abril 2021].
* 1 2 «Escuelas Linux registra descargas internacionales». Zacatecas Online, 10-04-2016. [Consulta: 18 abril 2021].
* ↑ Darkcrizt. «Escuelas Linux cumple 20 años y acaba de liberar su versión 6.1». Ubunlog, 20-09-2018. [Consulta: 4 juliol 2024].
* ↑ Arindam. «Educational Distribution Escuelas Linux Releases 6.9. What's New.». DebugPoint, 11-06-2020. [Consulta: 4 juliol 2024].
* ↑ Wallen, Jack. «This education-based Linux distro is designed for schools - and it's free». Zdnet, 29-01-2024. [Consulta: 5 juliol 2024].
* 1 2 Díaz Infante; Alejandro. «El alcance de Escuelas Linux» (en espanyol de Mèxic). Código Abierto 5, 01-02-2018. [Consulta: 18 abril 2021].
* ↑ «Announcing Escuelas Linux 6.7». Sourcerorge. [Consulta: 14 maig 2021].
* ↑ Nestor, Marius. «Escuelas Linux 6.7 Rings in the New Decade with the Best Free Educational Apps» (en anglès americà), 11-02-2020. [Consulta: 18 abril 2021].
* ↑ «Escuelas Linux: A Distribution for Schools, Teachers and Students». It'sFoss, 26-09-2018. [Consulta: 4 juliol 2024].
* ↑ pedrini210. «Escuelas Linux: Software Libre en educación básica» (en castellà), 11-12-2015. [Consulta: 18 abril 2021].
* ↑ «Escuelas Linux / Blog: Presentándonos». [Consulta: 23 abril 2021].
# New Albany (Kansas)

New Albany és una població dels Estats Units a l'estat de Kansas. Segons el cens del 2000 tenia 73 habitants.

## Demografia

Segons el cens del 2000, New Albany tenia 73 habitants, 30 habitatges, i 23 famílies. La densitat de població era de 122,5 habitants/km².
Dels 30 habitatges en un 23,3% hi vivien nens de menys de 18 anys, en un 70% hi vivien parelles casades, en un 6,7% dones solteres, i en un 23,3% no eren unitats familiars. En el 20% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,74.
Per edats la població es repartia de la següent manera: un 17,8% tenia menys de 18 anys, un 6,8% entre 18 i 24, un 17,8% entre 25 i 44, un 38,4% de 45 a 60 i un 19,2% 65 anys o més.
L'edat mediana era de 48 anys. Per cada 100 dones de 18 o més anys hi havia 87,5 homes.
La renda mediana per habitatge era de 23.125 $ i la renda mediana per família de 27.500 $. Els homes tenien una renda mediana de 18.125 $ mentre que les dones 12.188 $. La renda per capita de la població era de 8.622 $. Entorn del 16,7% de les famílies i el 25% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Albany». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- New Albany». American Fact Finder. Oficina del Cens dels Estats Units, 12-01-2010.
# Scheelita

La scheelita és un mineral de la classe dels sulfats que dona nom i pertany al grup de la scheelita. Va ser anomenada així l'any 1821 per Karl Caesar von Leonhard en honor de Carl Wilhelm Scheele (1742-1786), químic i apotecari suec.

## Característiques

La scheelita és un mineral format per wolframi i calci. Cristal·litza en el sistema tetragonal piramidal. Es troba en cristalls en forma de bipiràmide tetragonal, habitualment de color blanc grisós amb tons groguencs i marronosos. La seva duresa a l'escala de Mohs oscil·la entre 4,5 i 5. És isostructural amb la powel·lita, amb la qual forma una sèrie de solució sòlida. La seva aplicació més important és com a mena de wolframi. Aquest n'és un mineral estratègic, ja que un dels usos principals del wolframi és en la indústria bèl·lica, en blindatges, etc. Són especialment apreciades quan el color assoleix una intensa tonalitat taronja.

## Formació i jaciments

És un mineral primari comunament trobat com a component de zones de metamorfisme de contacte de molt alta temperatura, de filons hidrotermals d'alta temperatura, pegmatites granítiques i vetes hidrotermals de mitja temperatura, i en dipòsits al·luvials. Sol trobar-se associada a altres minerals com: wolframita, vesuvianita, tremolita, turmalina, topazi, fluorita, diòpsid, cassiterita i apatita. Actualment els millors exemplars estan sortint de Xuebaoding (Xina), acompanyats per moscovita i alguns casos albita, de vegades en espectaculars combinacions amb fluorita, cassiterita o beril. A Catalunya se n'han trobat petits cristalls a les mines de Costabona (Vallespir), a Queralbs (Ripollès) i a Can Llavor (Susqueda).

## Varietats

* La scheelita cúprica, una varietat amb coure que podria tractar-se d'una barreja amb cuprotungstita.
* La molibdoscheelita, una varietat que conté molibdè.

## Grup de la scheelita

El grup de la scheelita està integrat per cinc espècies.
| Espècie | Fórmula |
| Powel·lita | Ca(MoO₄) |
| Raspita | Pb(WO₄) |
| Scheelita | Ca(WO₄) |
| Stolzita | Pb(WO₄) |
| Wulfenita | Pb(MoO₄) |

## Referències

* ↑ «Scheelite» (en anglès). Mindat. [Consulta: 3 gener 2015].
* 1 2 «Scheelite Group» (en anglès). Mindat. [Consulta: 4 gener 2015].
* ↑ «Powellite-Scheelite Series» (en anglès). Mindat. [Consulta: 4 gener 2015].
* ↑ Clapés, Lluís «CAN LLAVOR (SERRAT DEL TORN): UN JACIMENT ESTRATIFORME AL MASSÍS DE LES GUILLERIES». Infominer, 2015-2, 63, 2015, pàg. 8-12 [Consulta: 28 novembre 2023].
* ↑ «Cuprian Scheelite» (en anglès). Mindat. [Consulta: 4 gener 2015].
* ↑ «Molybdoscheelite» (en anglès). Mindat. [Consulta: 4 gener 2015].
# Adelphi Edizioni

Adelphi Edizioni és una editorial de Milà especialitzada en obres de ficció, filosofia, ciència i en clàssics traduïts a l'italià.

## Història

Adelphi Edizioni va ser fundada l'any 1962 per Luciano Foà, Roberto Bazlen, Alberto Zevi i Roberto Olivetti. Entre els principals col·laboradors hi havia Giorgio Colli, Sergio Solmi, Claudio Rugafiori, Franco Volpi, Giuseppe Pontiggia i Roberto Calasso. El nom es va inspirar en la paraula grega adelphi (ἀδελφοί), que significa «germans» o «companys» i fa referència al primer grup de persones que van iniciar l'aventura de l'editorial.
El primer llibre publicat per l'empresa va ser The other side d'Alfred Kubin. Adelphi ha publicat obres de diversos autors italians i internacionals i una revista literària anomenada Adelphiana. Roberto Calasso va treballar a Adelphi Edizioni des de 1962 i va esdevenir-ne el propietari majoritari d'Adelphi el 2015.
Adephi va publicar una edició crítica de Friedrich Nietzsche en col·laboració amb Éditions Gallimard i Walter de Gruyter que Mondadori havia rebutjat. A Adelphi se l'ha associada amb la promoció de la cultura de Mitteleuropa a partir dels anys 1970, i ha publicat obres d'autors contemporanis que encara no havien rebut reconeixement.
El 2016, RCS Media Group va vendre la seva divisió RCS Libri i les filials subjacents, però, excloent el 58% de les accions d'Adelphi Edizioni, que es van vendre a Roberto Calasso. Després de la mort de Calasso el 2021, Teresa Cremisi va ser designada com a nova presidenta i Roberto Colajanni com a director editorial.
Les publicacions traduïdes d'Adelphi inclouen obres de Robert Walser, Georges Simenon, Vladímir Nabokov, William Somerset Maugham, J. R. R. Tolkien, Gottfried Benn, Jack London, Jorge Luis Borges, Elias Canetti, Oliver Sacks, Bruce Chatwin i Milan Kundera. Els autors italians publicats per Adelphi inclouen Leonardo Sciascia, Benedetto Croce, Tommaso Landolfi, Goffredo Parise, Ennio Flaiano, Giorgio Manganelli, Alberto Savinio, Anna Maria Ortese i Mazzino Montinari.

## Referències

* 1 2 Ferrando, Anna. Adelphi. Le origini di una casa editrice (1938-1994) (en italià). Rome: Carocci, 2023. ISBN 8829018139.
* ↑ Calasso, Roberto. L'impronta dell'editore (en italià). Milan: Adelphi, 2013. ISBN 9788845927744.
* ↑ Koski, Lorna. «Roberto Calasso's Views on Publishing, Writing — and Baudelaire». WWD. Penske Media Corporation, 05-11-2015. [Consulta: 17 febrer 2017].
* 1 2 «Archivio Corriere della Sera». [Consulta: 1r març 2024].
* 1 2 Stefano, Paolo Di. Potresti anche dirmi grazie (en italià). Rizzoli, 2011-08-18. ISBN 978-88-586-0059-7.
* ↑ Heyman, Stephen. «Roberto Calasso, Italy's Publishing Maestro». New York Times, 04-11-2015. [Consulta: 17 febrer 2017].
* ↑ (4 October 2015). "Mondadori: agreement to acquire RCS Libri". Nota de premsa. Consulta: 2 April 2019.
* ↑ (4 October 2015). "RCS MediaGroup Board of Directors -Contract for the RCS Libri disposal signed". Nota de premsa. Consulta: 2 April 2019.
* ↑ TAGLIETTI, CRISTINA. «Adelphi, Teresa Cremisi presidente e Roberto Colajanni direttore editoriale» (en italià). Corriere della Sera, 09-03-2021. [Consulta: 12 maig 2022].
# Netawaka

Netawaka és una població dels Estats Units a l'estat de Kansas. Segons el cens del 2000 tenia 170 habitants.

## Demografia

Segons el cens del 2000, Netawaka tenia 170 habitants, 62 habitatges, i 47 famílies. La densitat de població era de 67 habitants/km².
Dels 62 habitatges en un 40,3% hi vivien nens de menys de 18 anys, en un 64,5% hi vivien parelles casades, en un 6,5% dones solteres, i en un 22,6% no eren unitats familiars. En el 22,6% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,1.
Per edats la població es repartia de la següent manera: un 31,2% tenia menys de 18 anys, un 5,9% entre 18 i 24, un 27,1% entre 25 i 44, un 25,3% de 45 a 60 i un 10,6% 65 anys o més.
L'edat mediana era de 36 anys. Per cada 100 dones de 18 o més anys hi havia 98,3 homes.
La renda mediana per habitatge era de 30.417 $ i la renda mediana per família de 35.000 $. Els homes tenien una renda mediana de 29.688 $ mentre que les dones 16.719 $. La renda per capita de la població era de 13.705 $. Entorn del 20,5% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Netawaka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Netawaka». American Fact Finder. Oficina del Cens dels Estats Units, 12-01-2010.
# La Dolores (Bretón)

La Dolores és una òpera de Tomás Bretón estrenada el 16 de març de 1895 al Teatre de la Zarzuela de Madrid, a partir d'un llibret escrit per Tomás Bretón mateix, que es basa en l'obra teatral del seu amic Josep Feliu i Codina. Després de l'estrena l'obra es va representar durant 53 dies seguits a Madrid i 103 al Tívoli de Barcelona. Més tard va patir la censura i es va retallar, i el 1923 se'n van suspendre les representacions.
Bretón, precursor de l'anomenada òpera espanyola, va crear una obra plena de dramatisme però allunyada del neoromanticisme imperant en la literatura i en els estils operístics italianitzants, i més propera al wagnerianisme.
D'altra banda, l'enregistrament que en va fer Plácido Domingo sota la direcció d'Antoni Ros Marbà va guanyar un premi Grammy Llatí el 2000.
Actualment aquesta òpera es representa amb molt poca freqüència: en les estadístiques d'Operabase no apareix entre les òperes representades durant el període 2008-2013.

## Vegeu també

La Dolores, drama de Fructuós Gelabert.

## Enllaços externs

* Pàgina no oficial del Museu de La Dolores Arxivat 2015-02-15 a Wayback Machine.
* Romança de La Dolores (2004)

## Referències

* ↑ «La Dolores». Gran Teatre del Liceu de Barcelona.
# Oppia

La lex Oppia va ser una antiga llei romana del temps de la Segona Guerra Púnica, proposada pel tribú de la plebs Gai Oppi l'any 213 aC, quan eren cònsols Quint Fabi Màxim (cònsol 213 aC) i Tiberi Semproni Grac.
Era una de les anomenades lleis sumptuàries i prohibia a les dones utilitzar arracades i ornaments d'or de més de mitja unça, vestir teles d'alt cost i de diferents colors, utilitzar carruatges a Roma i altres ciutats i a una milla romana a l'entorn excepte per anar als sacrificis i a les cerimònies religioses públiques. Va estar en vigor pocs anys.

## Referències

* ↑ Smith, William (ed.). «Sumptuariae leges». A Dictionary of Greek and Roman Antiquities (1890). [Consulta: 28 abril 2022].
# Narka

Narka és una població dels Estats Units a l'estat de Kansas. Segons el cens del 2000 tenia 93 habitants 47 habitatges, i 24 famílies. La densitat de població era de 199,5 habitants/km².

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Narka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Narka». American Fact Finder. Oficina del Cens dels Estats Units, 12-01-2010.
# Coffee Wars

Coffee Wars és una pel·lícula britànica de comèdia de 2023 dirigida per Randall Miller. És protagonitzada per Kate Nash, Saoirse-Monica Jackson, Toby Sebastian i Freddie Fox. S'ha doblat i subtitulat al català.

## Sinopsi

La Jo és una noia que decideix sortir de casa per perseguir el seu somni: crear la seva pròpia cafeteria. No obstant això, no tot surt com l'esperat, i s'enfronta a problemes financers per evitar que el seu local se'n vagi en orris, a causa del seu nul ús de llet d'origen animal.
Ofegada als seus deutes, la Jo troba una solució als seus problemes, el Campionat Mundial de Baristes, on es retroba amb la seva nèmesi, en Rudy, un aclamat barista britànic.

## Repartiment

* Kate Nash: Jo
* Saoirse-Monica Jackson: Roopa
* Toby Sebastian: Rudy
* Owain Arthur: Andy
* Jordan Stephens: Ray
* Freddie Fox: Hans
* Maya Savin Miller: Maja
* Jenny Rainsford: Stoney

## Referències

* ↑ «Estrenos por M+ estrena la comedia "Coffee Wars"» (en castellà), 06-03-2023. [Consulta: 1r març 2024].
* 1 2 «Coffee Wars, la nueva comedia de Movistar Plus protagonizada por Kate Nash» (en castellà). Mundiario, 07-03-2023. [Consulta: 1r març 2024].
* ↑ «Hard Luck Love Song». Goita què fan, ara!. [Consulta: 1r març 2024].
* ↑ «Official Trailer for Barista Comedy 'Coffee Wars' Starring Kate Nash | FirstShowing.net» (en anglès americà), 03-03-2023. [Consulta: 1r març 2024].
# Alexander Hurd

Alexander Hurd (Montreal, 21 de juliol de 1910 - Tampa, 28 de maig de 1982) fou un patinador de velocitat sobre gel quebequès que va competir durant la dècada de 1930.

## Biografia

Va néixer el 21 de juliol de 1910 a la ciutat quebequesa de Montreal. En finalitzar la seva carrera esportiva s'instal·là als Estats Units, morint a la ciutat de Tampa (Florida) el 28 de maig de 1982.

## Carrera esportiva

Participà en les proves de patinatge de velocitat els Jocs Olímpics d'Hivern de 1932 celebrats a Lake Placid (Estats Units), on finalitzà tercer en la prova de 500 metres i segon en la prova de 1.500 metres. A més participà en les proves de 5.000 m., on fou eliminat en la primera ronda, i en els 10.000 m., on finalitzà en la setena posició.

### Rècords personals

| Prova | Temps | Data |
| 500 m | 43.8 | 1934 |
| 1.500 m | 2.27.1 | 1934 |
| 5.000 m | 8.50.6 | 1934 |
| 10.000 m | 19.20.0 | 1934 |

## Referències

* 1 2 «Olympedia – Alex Hurd». [Consulta: 2 novembre 2023].
# Muscotah

Muscotah és una població dels Estats Units a l'estat de Kansas. Segons el cens del 2000 tenia 200 habitants.

## Demografia

Segons el cens del 2000, Muscotah tenia 200 habitants, 81 habitatges, i 58 famílies. La densitat de població era de 227,1 habitants/km².
Dels 81 habitatges en un 29,6% hi vivien nens de menys de 18 anys, en un 59,3% hi vivien parelles casades, en un 3,7% dones solteres, i en un 27,2% no eren unitats familiars. En el 22,2% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,88.
Per edats la població es repartia de la següent manera: un 25% tenia menys de 18 anys, un 8% entre 18 i 24, un 26,5% entre 25 i 44, un 20% de 45 a 60 i un 20,5% 65 anys o més.
L'edat mediana era de 36 anys. Per cada 100 dones de 18 o més anys hi havia 100 homes.
La renda mediana per habitatge era de 30.833 $ i la renda mediana per família de 31.875 $. Els homes tenien una renda mediana de 23.750 $ mentre que les dones 25.625 $. La renda per capita de la població era de 15.299 $. Entorn del 7,3% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Muscotah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Muscotah». American Fact Finder. Oficina del Cens dels Estats Units, 12-01-2010.
# Campionat d'Europa de Futbol sub-16 de la UEFA 1982

La fase final del campionat d'Europa sub-17 1982 es disputà a Itàlia.

## Seleccions

* Finlàndia
* Escòcia
* França
* Itàlia
* Iugoslàvia
* URSS
* Alemanya Federal
* Alemanya Democràtica

## Fase Final
### Quarts de final

| Equip 1 | Resultat total | Equip 2 | Anada | Tornada |
| Finlàndia | 3-2 | Escòcia | 1-2 | 2-0 |
| Alemanya Democràtica | 3-4 | Alemanya Federal | 1-1 | 2-3 |
| França | 2-5 | Itàlia | 2-2 | 0-3 |
| URSS | 2-2 | Iugoslàvia (0-1)(penals) | 2-0 | 0-2 |

### Semifinals

| Equip 1 | Equip 2 | Resultat |
| Alemanya Federal | Iugoslàvia | 2-1 |
| Finlàndia | Itàlia | 1-1 (2-4) (penals) |

### Partit pel 3r lloc

| Equip 1 | Equip 2 | Resultat |
| Finlàndia | Iugoslàvia | 0-0 (2-4) (penals) |

### Final

| Equip 1 | Equip 2 | Resultat |
| Itàlia | Alemanya Federal | 1-0 |